Περαία

Η Περαία είναι πόλη του δήμου Θερμαϊκού στην Περιφερειακή Ενότητα Θεσσαλονίκης, η οποία βρίσκεται στα ανατολικά προάστια της Θεσσαλονίκης και δυτικά του Διεθνή Κρατικού Αερολιμένα Θεσσαλονίκης .

Ειδικά τα τελευταία δέκα χρόνια ο πληθυσμός της Περαίας πολλαπλασιάστηκε και, σύμφωνα με την απογραφή του 2011, είναι 18.546 άτομα.

Ιστορία 
Η Περαία ήταν στην ιδιοκτησία ενός Τούρκου Μπέη, όπου μετά τη Μικρασιατική Καταστροφή εγκαταστάθηκαν 204 οικογένειες (132 από τη Δυτική Μικρά Ασία και 72 από την Ανατολική Θράκη), συνολικά 740 άτομα. Από τους πρώτους κατοίκους της Περαίας αναφέρονται Κωνσταντίνος Μάρτης, Κυριακή (Κική) Μάρτη-Νοσοκόμα, Χοχλάκας Φώτιος Καζάνας, Δημήτριος Πολυκράτης, Πατροκλος Πιτσουλης κ.α. Η καταγωγή των προσφύγων από δύο διαφορετικές περιοχές είχε σαν αποτέλεσμα να υπάρξουν διαφωνίες για το όνομα που θα δινόταν στον προσφυγικό συνοικισμό. Οι Μικρασιάτες πρότειναν την ονομασία Νέα Σμύρνη, ενώ οι Θρακιώτες την ονομασία Νέα Καλλίπολη. Ο τότε Διευθυντής Εποικισμού Μακεδονίας πρότεινε τη σημερινή ονομασία και, μετά από μια κλήρωση των 3 προτεινόμενων ονομάτων, από την κληρωτίδα βγήκε το όνομα Περαία.

Η ίδρυση του οικισμού χρονολογείται από το 1923 όπου οι πρώτες οικογένειες, μετά τον ξεριζωμό τους, αναζήτησαν καταφύγιο στην περιοχή. Επίσημα αναφέρεται για πρώτη φορά το 1926 στο ΦΕΚ 217Α - 30/06/1926 να ορίζεται έδρα της κοινότητας Περαίας ενώ το 1971 και 1981 στον οικισμό προσαρτήθηκαν οι καταργούμενοι Παραλία και Βάλτος αντίστοιχα. 

Ο Δήμος Θερμαϊκού για να τιμήσει τους Μικρασιάτες πρόσφυγες που μετά από πολλές κακουχίες εγκαταστάθηκαν στην περιοχή, γιορτάζει τη "Γενέθλια ημέρα της Περαίας" το 2ο δεκαπενθήμερο του Σεπτέμβρη οργανώνοντας ποικίλες πολιτιστικές εκδηλώσεις.

Αρχαία Ραίκηλος - Η ευρύτερη περιοχή της Περαίας 
Ο Αριστοτέλης αναφέρει ότι ο Πεισίστρατος κατά την εκστρατεία του στην Β.Ελλάδα το 556 π.Χ. με σκοπό τη συγκέντρωση οικονομικών πόρων (Παγγαίο και Εχέδωρο) με σκοπό να ανακαταλάβει την εξουσία στην Αθήνα, εγκαταστάθηκε περί του Θερμαϊκού κόλπου σε χωριό που καλείται ΡΑΙΚΗΛΟΣ.

Η ΡΑΙΚΗΛΟΣ αναζητείται στην ανατολική πλευρά του κόλπου κοντά στην Αινεία....(Μηχανιώνα)

Το 1926 μια επιγραφή βρέθηκε γραμμένη σε κίονα σε χωράφι της Περαίας ιδιοκτησίας Νικολάου Κολέσση στην αρχή του χωριού, που χρονολογείται από το 185 μ.Χ. που γράφει:

Αρτεμιδει Ρηχειλια.....εκ των εκείνης σχινων.....

Επί Ιερν  Ελιανης Μαντώς

Επιλελητου Γ(αιου)......

Αυτό το Εύρημα δείχνει τη Θέση της Ραικήλου.

Από την περιοχή αυτή προέρχονται και άλλες αρχαιότητες που εντοπίστηκαν το 1929 στον χείμαρρο του Λειβαδικειου (Τσαιρ Τσιφλίκ).

Η τότε κοινότητα Περαίας ενημέρωσε τη Νομαρχία και με τον  δημοτικό εκπρόσωπο Ιωάννη Πανδίρη... που έστειλε στο Μουσείο τα ευρήματα ( Ένα ανάγλυφο,έναν κορμό με επιγραφή και μια κεφαλή αγάλματος )

Τα στοιχεία υπάρχουν στο βιβλίο πρωτοκόλλου Περαίας των ετών 1928 ως 1936 που φυλάσσεται στο πολιτιστικό κέντρο Δήμου Θερμαϊκού.

Το όνομα ΡΑΙΚΗΛΟΣ επέζησε για περισσότερο από 5 αιώνες, μα παραφθαρμενο (Ρηχειλια)

Ναοί 
Στην Περαία υπάρχουν δύο ενοριακοί ναοί, ο Ιερός Ναός Μεταμορφώσεως του Σωτήρος Άνω Περαίας που χρονολογείται από το 1922 και ο Ιερός Ναός Αγίων Αποστόλων Πέτρου και Παύλου στην Κάτω Περαία που χρονολογείται από το 2006. 

Υπάρχουν ακόμη και δύο Παρεκκλησία: το ιστορικό παρεκκλήσιο της Γεννήσεως της Θεοτόκου (1950) στην παραλία της Περαίας  και το παρεκκλήσιο των Αγίων Νεοφανών Μαρτύρων Ραφαήλ, Νικολάου και Ειρήνης στο προαύλιο του Ιερού Ναού Μεταμορφώσεως του Σωτήρος Άνω Περαίας. 

Η Περαία εκκλησιαστικά υπάγεται στην Ιερά Μητρόπολη Κασσανδρείας.

Πληθυσμός 
Η εξέλιξη του πληθυσμού της Περαίας έχει ως εξής:

Εξωτερικοί σύνδεσμοι 
 Αναζητώντας την αρχαία Ραίκηλο - Παντελής Νιγδέλης από το Ιδρυματικό Καταθετήριο Επιστημονικών Εργασιών του Α.Π.Θ.

Παραπομπές

Εξωτερικοί σύνδεσμοι 

 Ιστορικά στοιχεία για την Περαία

Πόλεις του νομού Θεσσαλονίκης
Δήμος Θερμαϊκού